ข้อกำหนด กข้อกำหนด ก.อ.ออกตามความในพระราชบัญญัติระเบียบข้าราชการฝ่ายอัยการพ.ศ. ๒๕๒๑ว่าด้วยหลักเกณฑ์และวิธีการเพื่อบรรจุเป็นข้าราชการอัยการในตำแหน่งอัยการผู้ช่วยและอัตราส่วนของจำนวนผู้สอบคัดเลือกได้ตามมาตรา ๒๕ วรรคสองและวรรคสามแห่งพระราชบัญญัติระเบียบข้าราชการฝ่ายอัยการพ.ศ. ๒๕๒๑[๑] อาศัยอำนาจตามความในมาตรา ๒๕ วรรคสามแห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ก.อ.กำหนดหลักเกณฑ์และวิธีการเพื่อบรรจุเป็นข้าราชการอัยการในตำแหน่งอัยการผู้ช่วยตามความในมาตรา ๒๕ วรรคสอง แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑และอัตราส่วนของจำนวนผู้สอบคัดเลือกได้ไว้ ดังต่อไปนี้ข้อ ๑ให้ยกเลิกข้อกำหนด ก.อ. ออกตามความในพระราชบัญญัติระเบียบข้าราชการฝ่ายอัยการพ.ศ. ๒๕๐๓ ว่าด้วยหลักเกณฑ์ วิธีการ และอัตราส่วนของจำนวนผู้สอบคัดเลือกได้เพื่อบรรจุเป็นอัยการผู้ช่วยโดยไม่ต้องสอบคัดเลือก ลงวันที่ ๒๔ สิงหาคม พ.ศ. ๒๕๐๔และให้ใช้ข้อกำหนดนี้แทนข้อ ๒ผู้สมัครเป็นข้าราชการอัยการในตำแหน่งอัยการผู้ช่วยตามความในมาตรา ๒๕วรรคสอง แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑จะต้องเป็นผู้ที่มีคุณสมบัติครบถ้วน ตามความในมาตรา ๓๓ (๒) ถึง (๑๒)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ข้อ ๓ผู้สมัครตามความในมาตรา ๒๕ วรรคสอง (๒) (๓) หรือ (๔) แห่งพระราชบัญญัติระเบียบข้าราชการฝ่ายอัยการพ.ศ. ๒๕๒๑ ซึ่งได้ประกอบวิชาชีพทางกฎหมายเป็นทนายความ ตามที่ระบุไว้ในมาตรา ๓๓ (๑)(ค) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑จะต้องได้ว่าความในศาลมาแล้วไม่น้อยกว่า ๑๐ เรื่อง ในจำนวนนี้ต้องเป็นคดีแพ่งไม่น้อยกว่า๕ เรื่อง โดยมีหนังสือรับรองจากจ่าศาลมาแสดงข้อ ๔ผู้สมัครตามความในมาตรา ๒๕ วรรคสอง (๑) หรือ (๒) แห่งพระราชบัญญัติระเบียบข้าราชการฝ่ายอัยการพ.ศ. ๒๕๒๑ หรือผู้สมัครตามความในมาตรา ๒๕ วรรคสอง (๔)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ซึ่งสอบไล่ได้ปริญญาโททางกฎหมายในประเทศไทยจะต้องได้ศึกษาและสอบไล่ได้ในวิชากฎหมายต่อไปนี้มาจากต่างประเทศ หรือในการศึกษาปริญญาโททางกฎหมายในประเทศไทยแล้วแต่กรณีด้วย คือ๑. กฎหมายอาญา๒. กฎหมายแพ่ง ลักษณะสัญญาและลักษณะละเมิด๓.กฎหมายแพ่งลักษณะอื่นซึ่งเทียบได้กับลักษณะใดลักษณะหนึ่งในประมวลกฎหมายแพ่งและพาณิชย์๒ ลักษณะ หรือ ๑ ลักษณะ กับกฎหมายปกครอง กฎหมายทะเล กฎหมายอากาศ หรือกฎหมายเรื่องใดเรื่องหนึ่งที่เกี่ยวกับเครื่องหมายการค้าสิทธิบัตร ลิขสิทธิ์ เด็กและเยาวชน แรงงาน หรือภาษีอากร หรืออาชญาวิทยาหรือทัณฑวิทยา อีก ๑ ลักษณะ๔. กฎหมายลักษณะพยาน และ๕. กฎหมายวิธีพิจารณาความอาญาหรือกฎหมายวิธีพิจารณาความแพ่ง หรือกฎหมายลักษณะล้มละลายข้อ ๕ให้ผู้สมัครยื่นใบสมัครตามแบบใบสมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยต่อเลขานุการ ก.อ. ณ สำนักงาน ก.อ. กรมอัยการ พร้อมด้วยรูปถ่ายขนาด๒ ๑/๒ x ๒ นิ้ว จำนวน ๒ รูปและค่าธรรมเนียมในการสมัครสอบข้อ ๖ให้เลขานุการ ก.อ. ส่งผู้สมัครไปให้คณะกรรมการแพทย์ซึ่ง ก.อ. แต่งตั้งขึ้นตามความในมาตรา ๓๓ (๑๒) แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ตรวจร่างกายและจิตใจข้อ ๗เมื่อคณะกรรมการแพทย์ได้ตรวจร่างกายและจิตใจผู้สมัครแล้ว และอธิบดีกรมอัยการเห็นสมควรดำเนินการต่อไปให้ส่งเรื่องไปให้อนุกรรมการ ซึ่ง ก.อ. แต่งตั้งขึ้นเพื่อตรวจสอบคุณสมบัติของผู้สมัครสอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยตรวจสอบคุณสมบัติตามวิธีการที่กำหนดไว้เช่นเดียวกับการตรวจสอบคุณสมบัติของผู้สมัครสอบคัดเลือกในการนี้ให้อนุกรรมการทำการทดสอบความรู้ในวิชากฎหมายด้วยเมื่ออนุกรรมการได้ดำเนินการแล้วให้รายงานเสนอความเห็นไปยัง ก.อ.ข้อ ๘การทดสอบความรู้ในวิชากฎหมายให้มีทั้งการสอบข้อเขียนและการสอบปากเปล่าวิชากฎหมายที่ทดสอบ คือ กฎหมายอาญา กฎหมายแพ่งและพาณิชย์ กฎหมายวิธีพิจารณาความอาญากฎหมายวิธีพิจารณาความแพ่ง พระธรรมนูญศาลยุติธรรม กฎหมายว่าด้วยพนักงานอัยการหรือกฎหมายลักษณะวิชาอื่นใด ตามที่อนุกรรมการเห็นสมควรการสอบข้อเขียน จำนวนข้อสอบ ๖ ข้อ เวลา ๒ ชั่วโมง ครึ่งคะแนนเต็ม ๑๒๐การสอบปากเปล่าให้กระทำโดยวิธีถามผู้สมัครเรียงตัวกำหนดเวลาสอบประมาณคนละ ๑๕ นาที คะแนนเต็ม ๖๐ข้อ ๙ในกรณีที่อนุกรรมการทำการทดสอบความรู้ในวิชากฎหมายของผู้สมัครผู้ใดแล้วปรากฏว่าผู้สมัครนั้นได้คะแนนในการทดสอบไม่ถึงร้อยละ ๖๐ให้ถือว่าผู้สมัครนั้นยังไม่อยู่ในเกณฑ์ที่จะได้รับบรรจุเป็นข้าราชการในตำแหน่งอัยการผู้ช่วยและผู้นั้นจะยื่นใบสมัครอีกมิได้จนกว่าจะล่วงพ้นระยะเวลาหกเดือน นับแต่วันที่ ก.อ.พิจารณารายงานความเห็นของอนุกรรมการข้อ ๑๐การบรรจุข้าราชการอัยการในตำแหน่งอัยการผู้ช่วย ตามความในมาตรา ๒๕ วรรคสองแห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ นั้น ให้บรรจุได้ในอัตราส่วนของจำนวนผู้ที่สอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยได้ไม่เกินหนึ่งในสี่แต่ถ้าขณะใดไม่มีผู้ที่สอบคัดเลือกเพื่อบรรจุเป็นข้าราชการอัยการในตำแหน่งอัยการผู้ช่วยอยู่แล้วก็ให้บรรจุได้โดยไม่มีอัตราส่วนข้อ ๑๑ให้ใช้ข้อความในข้อ ๔ บังคับแก่ผู้สมัครตามความในมาตรา ๒๕ วรรคสอง (๔)แห่งพระราชบัญญัติระเบียบข้าราชการฝ่ายอัยการ พ.ศ. ๒๕๒๑ ซึ่งสอบไล่ได้ปริญญาโททางกฎหมายในประเทศไทยที่ยื่นใบสมัครตั้งแต่วันที่ ๑ มกราคม ๒๕๒๗ เป็นต้นไปให้ไว้ ณ วันที่ ๕ สิงหาคม พ.ศ. ๒๕๒๖พลเอก สิทธิ จิรโรจน์รัฐมนตรีว่าการกระทรวงมหาดไทยดลธี/ผู้จัดทำ๑๐ กันยายน ๒๕๕๓เอกฤทธิ์/ผู้ตรวจ๑๗ พฤศจิกายน ๒๕๕๓[๑] ราชกิจจานุเบกษาเล่ม ๑๐๐/ตอนที่ ๑๔๒/ฉบับพิเศษ หน้า ๑/๓๑ สิงหาคม ๒๕๒๖